Nafarroako Parlamentuko Mahaiak, 2018ko irailaren 3an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkeztutako galdera, informazio-seinale bertikalei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko irailaren 3an

Lehendakaria: Ainhoa Aznárez Igarza

GALDERAREN TESTUA

EH-Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduaren babesean, honako galdera hau aurkezten dio Nafarroako Gobernuari, idatziz erantzun dezan:

Nafarroako errepideetan naturguneei, kultur ondareari eta turismo jarduerei buruzko hainbat informazio-seinale bertikal ikus ditzakegu. Horien artean, AP-15 autobideko Imarkoain-Tafalla tartekoa –”Carrascal” mendiari buruzkoa– ekarri nahi dut hona; izan ere, ez dator bat lekuaren berezko izenarekin, zehazki “Artederreta” baita.

Horri buruz, parlamentari honek hau jakin nahi du:

– Nafarroako Gobernuak zer jarduketa abiarazi duen informazio-seinale bertikaletan detektatutako akatsak zuzentzeko.

– Arestian aipatutako “Artederreta”-ren kasuan, ea Nafarroako Gobernuak inolako jarduketarik –zuzenean nahiz Audenasarekin koordinatuz– egiteko asmorik duen egoera hori zuzentzeko.

Iruñean, 2018ko abuztuaren 3an.

Foru parlamentaria: Maiorga Ramírez Erro